b'\n_START_ARTICLE_\nEsteban Solari\n_START_SECTION_\nSeurajoukkueura\n_START_PARAGRAPH_\nSolari teki sopimuksen 15. kes\xc3\xa4kuuta 2008 espanjalaisseura Almer\xc3\xadan kanssa, joka pelasi maan p\xc3\xa4\xc3\xa4sarjassa Primera Divisi\xc3\xb3nissa. Aikaisemmin urallaan h\xc3\xa4n oli edustanut Euroopassa kyproslaista APOELia ja belgialaista Lierse\xc3\xa4. Almer\xc3\xadaan h\xc3\xa4n siirtyi meksikolaisesta Club Universidad Nacionalista._NEWLINE_Ensiesiintymisens\xc3\xa4 Primera Divisi\xc3\xb3nissa Solari teki 31. elokuuta 2008 ottelussa Athletic Bilbaota vastaan. H\xc3\xa4n ei kuitenkaan lopulta saanut vastuuta kauden aikana vaan pelasi kokonaisuudessaan vain kahdeksassa ottelussa. Ainoan maalinsa h\xc3\xa4n teki kauden aikana ottelussa Numanciaa vastaan._NEWLINE_2. kes\xc3\xa4kuuta 2010 Solari palasi APOELiin ja teki joukkueen kanssa kolmivuotisen sopimuksen.'